CELEX: 62009TA0233
Language: hu
Date: 2011-03-22 00:00:00
Title: T-233/09. sz. ügy: A Törvényszék 2011. március 22-i ítélete — Access Info Europe kontra Az Európai Unió tanácsa ( „A dokumentumokhoz való hozzáférés — 1049/2001/EK rendelet — Folyamatban lévő jogalkotási eljárásra vonatkozó dokumentum — A hozzáférés részleges megtagadása — Megsemmisítés iránti kereset — Keresetindítási határidő — Elfogadhatóság — Harmadik személy általi hozzáférhetővé tétel — Az eljáráshoz fűződő érdek megszűnésének hiánya — Az indítványokat előterjesztő tagállamok küldöttségeinek azonosítása — A döntéshozatali eljárás védelmére vonatkozó kifogás” )

7.5.2011   
            
            
               HU
            
            
               Az Európai Unió Hivatalos Lapja
            
            
               C 139/16
            
         A Törvényszék 2011. március 22-i ítélete — Access Info Europe kontra Az Európai Unió tanácsa
   (T-233/09. sz. ügy) (1)
   
   (A dokumentumokhoz való hozzáférés - 1049/2001/EK rendelet - Folyamatban lévő jogalkotási eljárásra vonatkozó dokumentum - A hozzáférés részleges megtagadása - Megsemmisítés iránti kereset - Keresetindítási határidő - Elfogadhatóság - Harmadik személy általi hozzáférhetővé tétel - Az eljáráshoz fűződő érdek megszűnésének hiánya - Az indítványokat előterjesztő tagállamok küldöttségeinek azonosítása - A döntéshozatali eljárás védelmére vonatkozó kifogás)
   2011/C 139/31
   Az eljárás nyelve: angol
   
      Felek
   
   
      Felperes: Access Info Europe (Madrid, Spanyolország) (képviselők: O. W. Brouwer és J. Blockx ügyvédek)
   
      Alperes: az Európai Unió Tanácsa (képviselők: Fekete Cs. és M. Bauer, meghatalmazottak)
   
      Az alperest támogató beavatkozók: a Görög Köztársaság (képviselik: E.-M. Mamouna és K. Boskovits, meghatalmazottak), Nagy-Britannia és Észak-Írország Egyesült Királysága (képviselik: E. Jenkinson és S. Ossowski, meghatalmazottak, segítőjük: L. J. Stratford barrister)
   
      Az ügy tárgya
   
   A Tanács 2009. február 26-i azon határozatának megsemmisítése, amely részben megtagadta a felperes számára a hozzáférést a Tanács főtitkársága által az információs munkacsoport számára készített, az Európai Parlament, a Tanács és a Bizottság dokumentumaihoz való nyilvános hozzáférésről szóló európai parlamenti és tanácsi rendelet tervezetére vonatkozó feljegyzéshez.
   
      Az ítélet rendelkező része
   
   
               1.
            
            
               A Törvényszék az Európai Unió Tanácsának 2009. február 26-i, az Európai Parlament, a Tanács és a Bizottság dokumentumaihoz való nyilvános hozzáférésről szóló rendeletjavaslatra vonatkozó 2008. november 26-i feljegyzésben szereplő bizonyos adatokhoz való hozzáférést megtagadó határozatát megsemmisíti.
            
         
               2.
            
            
               A Tanács maga viseli saját költségeit, valamint köteles viselni az Access Info Europe részéről felmerült költségeket.
            
         
               3.
            
            
               A Görög Köztársaság, valamint Nagy-Britannia és Észak-Írország Egyesült Királysága maguk viselik saját költségeiket.
            
         
      (1)  HL C 205., 2009.8.29.